**UPUTE RODITELJIMA**

**na početku školske godine 2020./2021.**

**vezane uz sprječavanje epidemije COVID – 19**

Povratak u škole ključan je za odgoj i obrazovanje djece, a posebice za njihov emocionalni, kognitivni, socijalni i profesionalni razvoj. To je primarni razlog zbog kojeg je nužno osigurati da se svi učenici vrate u škole. Potrebno je voditi računa o epidemiološkoj situaciji i mjerama kojih se nužno pridržavati, stoga je Ministarstvo u suradnji s predstavnicima HZJZ-a i osnivača donijelo Upute koje vam donosimo u sažetku.

# PRIJE DOLASKA U ŠKOLU

# Roditelj je dužan s djetetom pričati o epidemiološkoj situaciji te ponašanju u školi i izvan škole s ciljem sprječavanja širenja bolesti COVID - 19

# Roditelji učenika od 1. do 4. razreda mjere temperaturu djetetu i zapisuju je u djetetovu bilježnicu, roditelji učenika od 5. do 8. razreda nadgledaju mjerenje temperature djetetu – u slučaju ako je temperatura 37,2 ili viša, dijete ne dolazi u školu.

# Učenici u školu dolaze i odlaze sami, odnosno organiziranim prijevozom ili u pratnji roditelja.

# Roditelj ne dolazi u pratnji djeteta ako ima simptome bolesti Covid-19, ako ima izrečenu mjeru samoizolacije, ako ima saznanja da je zaražen s COVID-19 ( u istim slučajevima ne šalje dijete u školu).

# POSTUPAK KOD ULASKA/IZLASKA IZ ŠKOLE

# Učenici ulaze u školu prema rasporedu koji se nalazi u privitku ove obavijesti, pritom se ne miješaju s učenicima druge skupine.

# Izbjegavati zadržavanje i grupiranje na ulazu.

# Dezinficirati potplate i dezinficirati ruke.

# Učenici se preoblače na dogovorenom mjestu.

# Roditelj ne može ući u školu.

# Nakon završetka nastave učenici odmah napuštaju školu i ne zadržavaju se ispred škole.

**ZA VRIJEME BORAVKA UČENIKA U ŠKOLI/NA NASTAVI**

* Svaki će razredni odjel za vrijeme nastave boraviti u jednoj učionici, a nastavnici će se izmjenjivati.
* Pri ulasku i izlasku iz učionice učenici peru ruke sapunom i vodom.
* Učenici ne trebaju dodirivati usta, nos, oči, lice, a pri kašljanju i kihanju trebaju prekriti usta i nos laktom ili papirnatom maramicom koju bacaju u koš te odmah peru ruke.
* Učenici ne izlaze iz svoje učionice, a odlazak na toalet dogovaraju s nastavnikom.
* Učenici trebaju držati razmak od 1,5 m u učionici i sjediti uvijek na istom mjestu kamo ih je rasporedio razrednik.
* Učenici od 1. do 4. razreda ne moraju nositi maske.
* Učenici od 5. do 8. razreda ne moraju nositi maske ako je osiguran razmak od 1,5 m u učionici (ukoliko je razmak manji, učenici nose maske).
* Učenici ne smiju razmjenjivati svoj pribor.
* Učenici će raspored sati dobiti prvog dana nastave.
* Prehrana će biti organizirana prema rasporedu.

**POSTUPANJE U SLUČAJU SUMNJE U ZARAZU**

* Kod pojave znakova bolesti kod kuće (povišena tjelesna temperatura 37,2, kašalj, poteškoće u disanju, grlobolja, poremećaj njuha i okusa, povraćanje, proljev) – roditelj dijete ne šalje u školu već se telefonom javlja liječniku obiteljske medicine, odnosno obavještava školu.
* Ako se znakovi bolesti jave tijekom boravka u školi, odmah se poziva roditelj, a dijete se izolira u prikladnu prostoriju te s njim boravi zaduženi nastavnik do dolaska roditelja.

Svi roditelji i učenici dužni su se pridržavati ovih mjera s ciljem sprječavanja i suzbijanja epidemije COVID-19.

Uz zajednički trud pokušajmo biti jaki u novoj školskoj godini.

U Osijeku, 1. rujna 2020.

*Ravnateljica*

*Vlatka Mihaljević, prof.*